
Az abauj-szántói katli. templom. 

Az abauj-szántói kath. templom régi voltáról messziről 
meggyőződtem, a mint tornyának felső nyolczszegu hasábját 
megpillantottam, és keletelt fekvése bebizonyult. Góthkor- 
szakban való építtetését sem a tetemesen leszállított hajófödél, 
sem a déli oldalon levő csúcsíves ablakok bevakoltatása egé- 
szen el nem törölhették; mind ezen értelmetlen, talán némi- 
leg a költség hiányából, vagy a község szükségleteiből szár- 
mazott újítások daczára látjuk, hogy ez valamikor igen egy- 
szerű, de épen egyszerű arányaiban igen csinos templom volt. 
Bár hajója, a déli oldalon hozzá épített előcsarnokkal és a 
sekrestyével együtt egészen más korszaku, itt csak a szentély- 
ről, a toronyról és egy-két, eredetiségében fennmaradt pillér- 
ről akarok szólani. 

A templom hajdan monom kőkerítéssel birt. Ez itt-ott 
vastag pillérjeivel és lőréseivel nem egyedül a templom kö- 
rüli temetőhely nyugalma védelmezőjéül szolgálhatott, ha- 
nem talán arra is, hogy a portyázó csapatok rögtöni tá- 
madásai vagy a vallási belháborúk alatt is darab ideig men- 

Arcbaeologiai Értesítő. H. köt. ® 



58 



helyet adjon. A falak, mint a pillérek vastagságából kitűnik, 
magasabbak, erősebbek voltak. 

A kerítés ajtaján átlépvén első pillantást a kőtalapzatra 
vetettem, mely a szentélyt és tornyot átövedzvén és védvén 
azon részeknek kétségtelen bizonyságául szolgál, bár némely 
helyen csak harántlapja látható, másutt pedig a reá hányt, 
föld egészen eltakarja. Véleményem szerint az egész templom 
1 — lV 2 '-nyival lcsülyedt, vagy inkább a záporok által lehor- 
dott iszap, és a feltöltés által annyira eltemette tett. 

Az újabb építményi!, elég tágas sekrestyéből és csúcsíves 
tagozatos ajtón a polygon végzetű szentélybe lépünk, mely 
a záradékon kívül még két boltívezetből áll. A csinos hálózatú 
ívezet nyolczszögből kikerült vállköveken nyugszik. Főalakja 
egy dülény, mely a két osztály közepein végződvén, egy dtilé- 
nyes kereszttől van átszelve. A záradék és a dülény közép- 
pontjain egy-egy paizs teszi a zárkövet, melyre most Magyar- 
ország czímere van festve, de ezen festés, és a vastag mész- 
kéreg alatt bizonyosan azon család czímere lappang, mely e 
templomot építé. Mily kár egyházi történetünkre, hogy ezen 
czímer talán századokra újra eltemettetett ! A záradék keleti 
ablaka az idomtalan oszlopos oltárnak képe által el van ta- 
karva ; délkeleti és déli oldalán pedig van ugyan egy-egy 
csúcsíves ablak, de ezek, (mióta? nem tudni) szép tagozataik- 
tól megfosztvák. Hiában kerestem az epistola oldalán a papi- 
szék-fülkéjét, hiában a bor- és vizes kanna kis üvegét ; ezeknek 
semmi nyoma ; de annál inkább meglepett a szentségház. mely 
rongált befestett és aranyozott állapotában is hajdani díszére 
és művészi voltára emlékeztet. Ezen, rendesen igen ékes szer- 
kezet, e templomban kivételes helyet foglal el, mert a helyett, 
hogy a szentély északi falán fel, egészen a mennyezetig nyúl- 
nék, az északi és északnyugati záradékfal szögletébe van il- 
lesztve. Egy perczig sem lehet kételkedni, hogy a szentség- 
házhoz valamikor három vagy négy lépcső vezetett, hogy a I 
szentség - fülkének díszes talapzata volt, melyen a most hiányzó 
és a fülke külsejét két szárnyra osztó oszlop állott, de jelenleg 
ezen fülke pusztán áll, fölötte egyedül azon csinos mennyezet- 
szerű faragványt lehet látni, mely a vastag mészkéreg alatt is 
még eléggé tanúskodik hajdani csinos voltáról. A három lomb- 

bal ékeskedő csúcsívecskék és a fölöttük emelkedő keresztvi- 
lágok tetején áll egy másik fülke, ugyan hasonló, de már ke- 
véssé bevont s egyszerűbb mennyezettel, melyből a már most 
letürdelt levélgumóktól ékes több oldalú gúla a mennyezet 
felé tornyosodik, bár főéke, a csinos keresztvirágnak még nyo- 
mára sem akadhattunk. 

A szentély boltozata meglehetős összhangzásban van szí- 
nezésére nézve azon kor festésével, de a falaknak márvány 
szerű, szobafestészeti czifrázatokkal ékeskedő, és oda nem tar- 
tozó feketés oszlopok alkalmazása által való osztása ellen, lehetet- 
len, hogy kifogást ne tegyünk. Egy ügyes festő talán képes 
lett volna az újabb modorú hajót némileg a szentélylyel össz- 
hangzatba hozni, de ehhez kellő ismeret és a régi templomok 
tanulmánya szükséges — pedig erre mi még egy-pár századig 
reá érünk ! A hajót elcsúfítják az alaktalan ablakok, melyeket 
legalább a déli oldalon az eredeti, még a vakolat alatt látható 
három góth ablak helyett kivágtak. Az északi oldalon régen 
semmi ablak sem volt. Ha valamikor restauratióra kerülne a 
dolog, mindenek előtt a régi ablakokat kellene burkuktól meg- 
szabadítani, és az ott lappangó eredeti tagozatot visszaállítani. 

A tárnok közt némelyek igen egyszerűek, két osztályúak, 
kő-esvetőkkel, de ezeknek horonyai vagy elkoptak, vagy nem 
is léteztek. A hajó szögletpillérjei részint állanak, és ezek közt 
a délkeleti igen díszes, mert négyszögű talapzatról felnyúlván 
szögletben végződik, úgy, hogy élének két lapja alól egy, fel- 
jebb két-három lombbal végződő csinosan tagozott mezővel a 
díszesebb, talán a kolosváriakra emlékeztető tárnokkal vete- 
kedik. 

Ámbár a torony alja körül a talapzat kövei láthatók, aj- 
taja még sem a régi, valamint sisakja sem. Vajmi kevés eredeti 
toronysisak létezik már honunkban és hamarjában a pozsonyi 
sz. ferencziek, a két sopronyi, a jáki és szepesváraljai kőtor- 
nyokon kivül alig tudunk más régi tornyot említeni. Annyira 
elromlott e tekintetben Ízlésünk, hogy azon értelmetlen, több- 
ször kihasasodó torzalakokon kivül alig ismerünk más fajtájú 
torony-födeleket ; de honnan is ismerhetnek, midőn az ország 
fővárosa tornyai, — mint a boldog-asszony és a helyőrségi temp- 
lomok tornyai sem szolgálnak régiségük daczára kellő előmin- 

tákul, sőt a müértőt szánalomra vagy nevelésre ingerük. Vagy 
nem-e lígy néznek ki némely régi tornyaink szükségleti ala- 
csony deszka-fedőjükkel, mintha becsületes régi magyar öltö- 
nytí polgártárs fejére egy chinai tányéralakú föveget tennénk, 
vagy ha pánczélos vasas vitéznek sisak helyett egy összecsapó 
chapeau-bast, vagy épen cylindert tennénk fejére ? Úgy ille- 
nek ezen renaissance monstrumok ősrégi építményeinkre, mint 
a tehénre a gatya. 

Attól tartunk, hogy egy felső-magyarországi város is elégett 
tornyát ismét előbbi alakban fogja betetőztetni, holott egy 
négyoldalú sudaron emelkedő gúla, vagy mint Németország- 
ban nevezik tííalakú sisak, magassága közepén kiugró erké- 
lyekkel, legczélszerűbb, illetőleg legjutányosabb lenne. De ezen 
alakokhoz ismét szoknunk kell, ha régi épületeinket korcs 
kinövésekkel nem akarjuk elcsúfítani. 

A szántói torony ablakait is átváltoztatták, bár a régi 
csúcsíves ablakok helyei még a vakolat alatt láthatók. Van a 
torony északi részén egy csigaház, mely lőrés-féle lyukakkal 
bir és a toronyra vezet fel. 

A templom régiebb történetéről keveset tudtam meg, 
egyedül egy sz. Mária-kép alatt levő chronostichonból tűnik 
ki, hogy e kép, 1681 — 1751, mig a templom az akatholiku- 
sok kezei közt volt, szintén távol tartatott. Mennyiben tettek 
a reformátusok a régi templomon változtatásokat, és mennyi- 
ben esnek ezek a renaissance terhére, természetesen az adatok 
hiánya miatt ki nem puhatolható. 



A sz.-istyán-baksai halom ásatása, 

A sz.-istván-baksai halom ásatása, melyre Abaujmegye 
közönsége közvetve az archaeologiai bizottságot felszólítá , 
Jlampel József úrral augusztus 2-kán indultam ; 3-dikán a hely 
színén megjelenvén, a megyei bizottság részéről t. Ssentimrei 
Gyula főbíró esküdtjeivel, főtisztelendő Lacsny Vincze esperes 
úr Hernád-Kércsről, és Szilxgyi Ferencz földbirtokos úr Dob- 
száról intézkedtek, hogy a szorgos földmunka daczára a körül- 

